गुवाहाटी , मार्च 08 : हादोरसा पाब्लिक हेल्ट इन्जिनियारिं ( PHE ) बिफान्नि मंत्री बिथांआ 8 मार्च 2019 आव बुङोदि चन्ड्रपुर आरो दायमरिया ओनसोलफोरनि सुबुंफोरा 24 घन्टा आर्सेनिक थादेरै गोगो दै मोन्नो हागोन । गामियारि ओनसोलफोराव थानाय सुबुंफोरनि थाखाय गोगो आरो गोथार दै जगायनानै होनो भारत सरकारनि मिनिसत्री अव ड्रिंकिं अवाटार एन्ड सेनिटेशन बिफान आरो आसाम सरकारनि पाब्लिक हेल्ट इंन्जिनियारिं बिफानआ लोगोसेयै " निर निर्मल पारियोजना " स्किम फोसावनानै होदों । दैमारि बिथांआ कामरुप जिल्ला ( मेट्र ) नि दायमरिया जौगाखां ब्लकनि चन्ड्रपुर ओनसोलाव थानाय टाटिमारा गामिआव गोगो दै जगायनानै होनो थाखाय 'Composite WSS for Sustainability and Quality' स्किम फोसावनानै होदों । मंत्री रिहन दैमारि बिथांआ बुङोदि , " अवाल्ड बेंकनि अनसुंथाय होनायाव फोसावजानाय स्किमनि गेजेरजों सुबुंफोरा दैआव आर्सेनिक थादेरै गोगो दै मोनलोंनो हागोन आरो बे स्किमनि गेजेरजों दायमरिया आरो चन्ड्रपुर ओनसोलनि सुबुंफोरा 24 घन्टा गोगो दैखौ मोन्नो हागोन " । मखनो गोनांदि , 'Composite WSS for Sustainability and Quality' स्किमनि थांखिआनो जाबाय मोनफ्रोमबो जिल्लानि सायखजानाय गाव पन्चायतफोराव थानाय मोनफ्रोमबो नखरफोराव 24X7 दै जगायनानै होनाय । आसाम हादोरसायाव गासै 1.16 लाख नखरफोरखौ गिबि सायखजानाय Batch - 1 जिल्लाफोर फारियै - जरहात , हाइलाकान्डि , आरो कामरु ( मेट्र ) जिल्लाफोराव फोसावनानै होग्रोगोन आरो Batch - 2 आव सिबसागड़ , मरिगांव आरो बंगाइगाव जिल्लाफोरनि गासै गं 1.17 नखरफोराव गासै मोन 6 गेदेर गेदेर स्किमफोर लानानै गोगो दै जगायगोन होन्ना मिथिनो मोन्नाय जायो । 
चन्ड्रपुर , दायमरिया ओनसोलफोराव 24 घन्टा आर्सेनिक थादेरै गोगो दै मोनगोन : रिहन दैमारि